Diari Oficial de la Generalitat Valenciana


Sumari del DOGV 7529, del 20-05-2015 (2015/4618)

RESOLUCIÓ de 6 de maig de 2015, de la Direcció General de Treball, per la qual s'ordena el depòsit de l'acord subscrit per la Confederació Sindical de Comissions Obreres del País Valencià i la Unió General de Treballadors del País Valencià sobre designació d'àrbitres en matèria electoral sindical, i la publicitat de la llista d'àrbitres proposada.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7529

Data del DOGV
:   20-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4618


Data del document
:   06-05-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació

RESOLUCIÓ de 6 de maig de 2015, de la Direcció General de Treball, per la qual s'ordena el depòsit de l'acord subscrit per la Confederació Sindical de Comissions Obreres del País Valencià i la Unió General de Treballadors del País Valencià sobre designació d'àrbitres en matèria electoral sindical, i la publicitat de la llista d'àrbitres proposada. [2015/4618]  
Per Resolució de data 17 de març de 2010, d'esta Direcció General de Treball (DOCV 9 d'abril), es va acordar publicar l'acord de designació d'àrbitres en matèria electoral, firmat per les organitzacions sindicals més representatives de la Comunitat Valenciana, per al període 2010-2015.  
Estos àrbitres coneixen, en els àmbits territorials d'Alacant, València i Castelló, i en tots els àmbits funcionals, les impugnacions en matèria electoral a què es referix l'article 76 del text refós de l'Estatut dels Treballadors, aprovat per Reial Decret Legislatiu 1/1995, de 24 de març, i l'article 28 de la Llei 9/1987, de 12 de juny, d'òrgans de representació de condicions de treball i participació del personal al servici de les administracions públiques.  
El dia 20 de febrer de 2015, es va iniciar el procediment per a la renovació del mandat dels dits àrbitres, ja que este expirava el dia 14 d'abril de 2015, i es va requerir, d'acord amb el que disposen l'article 31 del Reglament d'Eleccions a Òrgans de Representació dels Treballadors en l'Empresa (RD 1844/1994, de 9 de setembre), i l'article 26 del Reglament d'Eleccions a Òrgans de Representació al Servici de l'Administració General de l'Estat (RD 1846/1994, de 9 de setembre), a les organitzacions sindicals més representatives a la Comunitat Valenciana (Confederació Sindical de Comissions Obreres del País Valencià i Unió General de Treballadors del País Valencià) que presentaren proposta d'acord unànime relatiu a la renovació dels àrbitres, o sobre la designació de nous àrbitres per a cada una de les tres províncies de la Comunitat Valenciana per al període 2015-2020, la qual cosa van fer en data 4 de maig de 2015.  
Vist l'acord de designació d'àrbitres ressenyat, i havent acceptat el seu mandat tots els àrbitres designats, la Direcció General de Treball, fent ús de les facultats que li conferixen el Reial Decret 4106/1982, de 29 de desembre, de transferència de funcions i servicis a la Generalitat Valenciana; el Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, i l'article 5 de l'Orde de 13 de setembre de 1994, de la llavors denominada Conselleria de Treball i Assumptes Socials (DOGV 2358, de 03.10.1994), per la qual es van establir les oficines públiques de registre d'actes d'eleccions sindicals en l'àmbit de la Comunitat Valenciana, resolc:  
  
Primer  
Ordenar que siga depositat en l'Oficina Pública Autonòmica de Registre d'Actes d'Eleccions Sindicals.  
  
Segon  
Disposar la publicació, en el Diari Oficial de la Comunitat Valenciana, de la llista d'àrbitres designats, que figura en l'annex a esta resolució.  
  
Tercer  
Els àrbitres designats començaran el seu mandat el dia 14 d'abril de 2015, actuaran en l'àmbit provincial per al qual van ser proposats i seran competents per a conéixer de les impugnacions arbitrals que es formulen en tots els àmbits funcionals, excepte en cas que les parts d'un procediment arbitral es posen d'acord en la designació d'un àrbitre distint.  
  
  
Quart  
Donar per extingit, en data 14 d'abril de 2015, el mandat dels àrbitres designats per la Resolució de 17 de març de 2010 d'esta direcció general.  
  
València, 6 de maig de 2015.- El director general de Treball: Felipe Codina Bellés.  
ANNEX  
  
Àrbitres designats per la província d'Alacant  
  
Fernando Ballester Laguna  
Vicente José Cantó Ripoll  
Nancy Sirvent Hernández  
Juan Ramón Rivera Sánchez  
Antoni Tatay Nieto  
  
  
Àrbitres designats per la província de Castelló  
  
César Ortega Pardes  
María José Mateu Caruana  
Manuel Nogueira Izquierdo  
  
  
Àrbitres designats per la província de València  
  
Fernando Fita Ortega  
Carmen Blasco Pellicer  
Carmen Collado Rosique  
Gemma Fabregat Monfort  
Pascual García Martínez  
Santiago García Campá  
Gustavo Ruiz de Cenzano Macián